ΔΕΛΤΙΟ ΤΥΠΟΥ

 **Η ΕΝΘΡΟΝΙΣΗ ΤΟΥ ΜΗΤΡΟΠΟΛΙΤΟΥ ΣΕΡΑΠΙΩΝΟΣ**

 To Σάββατο 18/11/2023 στην ιστορική Παραμυθιά, έδρα της Ιεράς Μητροπόλεως Παραμυθίας , Φιλιατών , Γηρομερίου και Πάργης έγινε η ενθρόνιση του Νέου Μητροπολίτη κ.κ. Σεραπίωνα παρουσία του Μακαριότατου Αρχιεπισκόπου Αθηνών και Πάσης Ελλάδος κ.κ. Ιερωνύμου και πλήθους Αρχιερέων.

Ο Αντιπεριφερειάρχης Θεσπρωτίας όπως η εθιμοτυπία προέβλεπε , υποδέχτηκε στα όρια της Μητροπόλεως το νέο Μητροπολίτη , τον καλωσόρισε σε μια σύντομη τελετή και στη συνέχεια τον συνόδευσε με τους λοιπούς επισήμους έως τον Ιερό Μητροπολιτικό Ναό Αγίου Δονάτου στην Παραμυθιά .

Στην ιστορική Παραμυθιά, την κυβέρνηση εκπροσώπησε η Υπουργός Κοινωνικής Συνοχής και Οικογένειας κα. Σοφία Ζαχαράκη , σύσσωμοι οι εκπρόσωποι των Αρχών , εκπρόσωποι Συλλόγων και Φορέων του τόπου και μέγα πλήθος πιστών .

Ευχόμαστε στο νέο Μητροπολίτη , να επιτελέσει το πνευματικό του έργο και να ασκήσει τα καθήκοντα του με επιτυχία για το καλό όλης της Θεσπρωτικής Κοινωνίας .

Θα είμαστε πάντοτε αρωγοί και συμπαραστάτες στο Χριστεπώνυμο έργο του . Άξιος!!!